Eesti poliitikud, rääkides EL tulevikust, on korduvalt väljendanud vajadust valitsusvälise foorumi järele, mitu kodanikeühiskonna organisatsiooni omakorda valmidust kohe peale sellise foorumi kokku kutsumist selles kaasa lüüa. Eesti Euroopa Liikumine (EEL) otsustas sellele väljakutsele vastata ja pöördub Eesti avalikkuse poole, et kutsuda kokku kodanike EL tulevikufoorum. EEL eesmärk on  elavdada ja juhtida arutelu erinevate osapoolte vahel pakkudes selleks välja algatavad aruteluküsimused. 22-23.3 Tallinnas toimuval I Euroopa Kodanikeühiskonna Foorumil arutatakse esimest korda avalikult küsimustikus püstitatud küsimusi, seejärel korraldab EEL piirkondlike minifoorumeid erinevates Eestimaa paikades eesmärgiga elavdada arutelu selle üle, millise EL-ga eestimaalased tahaksid liituda?